Jakob Crepaz-Maidl

Jakob Crepaz-Maidl, nce Jocl Crepaz da Maidl  (* 23  de lugio 1874 a Cherz Fedom; † 14  de jené 1940 a Urtijëi) ie stat n scultëur de Gherdëina.

 Vita 
Jakob Crepaz ie nasciù te na familia de paures de ot fions te Fedom. Da pitl vardovel la cëures sula Mont d'Anzisa y ntan che l vardova ziplovel cun si britula. L ie po jit a Urtijëi a lauré tla berstot de Ferdinand Demetz ulache l à laurà da lerner y plu tert tla berstot de Josef Rifesser da Stufan.

Ai 21 de utober 1907 se al maridá cun Adeline Sotriffer y ëi à abù doi mutons Carlo y Leo, tramedoi artisc.

Tla prima viera mundiela iel stat saudé sul Col di Lana, tla Giudicaries, a Folgaria y sul Monte Maio.

N conta che l à ziplà tla nëif ntan la viera na statua dl coser Karl y che chësta ie stata destruda tla nuet da si cumpanies che ne ti pudova al coser pervia dla viëra.

Tl 1920 al metù su cun Giacobe Mussner-Scizr, Vinzenz Moroder-Scurcià, August Runggaldier y truepes d'autri  la mostra d'ert a Urtijëi „Ausstellung für Kunst und Kunstgewerbe“.

 Lëures 
Truepes de si lëures ie jic ora per l mond. Tla dlieja de San Durich ie da udëi sul autere dla capela dl Rosar na si Santa Elisabeta, doi angiuli y l tabernacul. Tla dlieja de Sant Antone na Santa Bernadeta tl chëul de Lourdes y Sant Antone che dà l pan ai pueresc. 
L fajova nce gën figures tla nëif y, canche Urtijëi à festejà tl 1908 per vester deventà luech de marcià, al fat San Durich y alegories dl artejanat de nëifSepl da Passua: Dan 70 ani ie Urtijëi deventà luech de marcia - Marktgemeinde. Calënder de Gherdëina 1978, pl. 48.. Pra la giaurida dla prima plaza dala dlacia al fat n San Don Bosco de nëif.

 Notes 

 Bibliografia 
 Albert Moroder: Jocl Crepaz da Maidl. Gran sculteur a Urtijei. Calënder de Gherdëina 1978, pl. 55-58 .
 Vinzenz Mussner: Mostri sculteures de Urtijei che a zipla de bela scultures y che a nsenia ju lerneri. Calënder de Gherdëina 1981, pl. 55.
 Weblinks 
Fotos de Jakob Crepaz sun Commons

Categoria:Uem
Categoria:Scultëures de Gherdëina
Categoria:Artist
Categoria:Persona ladina
Categoria:Persona de Urtijëi